kardosdrur/scandi-wiki huggingface dataset:
Folkerepublikken Polen

Folkerepublikken Polen (Polska Rzeczpospolita Ludowa, PRL) eksisterede fra 1947 til 1989, og var en sovjetisk marionetstat styret af det polske kommunistparti Polska Zjednoczona Partia Robotnicza (PZPR).

Folkerepublikken Polen var officielt en suveræn stat, og allieret med Sovjetunionen og de andre lande i Warszawapagten. Dens ledere blev udnævnt eller godkendt (fra 1956) af Sovjetunionens ledere, og Sovjetunionen kontrollerede i stor grad direkte Folkerepublikken Polens indenrigs- og udenrigspolitik. Et stort antal sovjetiske styrker var stationeret i Polen, og ministeriet for indre sikkerhed var underlagt sovjetiske rådgivere. Til trods for begrænset støtte i den polske befolkning havde sovjetloyale polske kommunister total kontrol over landet, oppositionelle blev forfulgt og ingen frie valg blev afholdt før 1989.

Navnet Folkerepublikken blev taget i brug med den polske forfatning fra 1952.

Se også 
 Służba Bezpieczeństwa (sikkerhedspolitiet)

Polens historie
Polakker
Banswara (distrikt)

Banswara er et distrikt i staten Rajasthan i det nordlige Indien. Byen Banswara er distriktets hovedby.

Banswara-distriktet har et areal på 5.037 km² og en befolkning på 1.500.420. Distriktet ligger i det sydlige Rajasthan og har grænser til Udaipur mod nord, Chittorgarh mod nordøst, staten Madhya mod øst og sydøst, staten Gujarat mod syd samt Dungarpur mod vest.

Distrikter i Rajasthan
Baran (distrikt)

Baran er et distrikt i staten Rajasthan i det nordlige Indien. Byen Baran er distriktets hovedby.

Baran-distriktet har et areal på 6.955,4 km² og en befolkning på 1.021.653. Distriktet ligger i det østlige Rajasthan og har grænser til staten Madhya Pradesh mod nord og øst, Jhalawar mod syd og sydvest, samt Kota mod vest og nordvest.

Distrikter i Rajasthan
Barmer (distrikt)

Barmer er et distrikt i staten Rajasthan i det nordlige Indien. Byen Barmer er distriktets hovedby.

Barmer-distriktet har et areal på 28.387 km² og en befolkning på 1.963.758. Distriktet ligger i det vestlige Rajasthan og har grænser til Jaiselmer mod nord, Jodhpur mod nordøst, Jalor mod syd, samt Pakistan mod vest.

Distrikter i Rajasthan
Heinrich Cornelius Agrippa

Heinrich Cornelius Agrippa von Nettesheim (14. september 1486 – 18. februar 1535) var en tysk magiker, filosof, okkult forfatter, teolog, astrolog og alkymist.

Tidligt liv og uddannelse

Agrippa blev født i Nettesheim i nærheden af ​​Köln den 14. september 1486 af en middeladelfamilie. Mange medlemmer af hans familie havde været i tjeneste i Huset Habsburg. Agrippa studerede ved universitetet i Köln fra 1499 til 1502 (13-16 år), hvor han modtog graden magister artium.  Universitetet i Köln var et af thomismens centre, og det kunstfaglige fakultet var delt mellem de dominerende thomister og albertisterne.  Det er sandsynligt, at Agrippas interesse for det okkulte kom fra denne albertistiske indflydelse. Agrippa kaldte selv Alberts Spekulum som en af ​​hans første okkulte studietekster. Han studerede senere i Paris, hvor han tilsyneladende deltog i et hemmeligt selskab involveret i det okkulte.

militær karriere

I 1508 rejste Agrippa til Spanien for at arbejde som lejesoldat. Han fortsatte sine rejser gennem Valencia, Balearerne, Sardinien, Napoli, Avignon og Lyon. Han tjente som kaptajn i den romerske kejser Maximilian I's hær. Denne tildelte senere Agrippa titel af Ridder.

I sine skrifter tilskriver Agrippa af Nettesheim hver eneste planet det, som han kalder ”Planet intelligens”. Dette er i overensstemmelse med det, som stadig var bevaret fra gammel tid, og selv på hans tid var det mere end en tradition. At se op på planeterne på den måde, som senere blev almindeligt i den sene astronomi, og som stadig er almindeligt i dag, ville havde været fuldstændig umuligt for et menneske som Agrippa af Nettesheim. Den ydre planet, alle ydre stjerner, var ikke andet end det ydre tegn på en fremstilling, et billede så at sige, på tilstedeværelsen af åndelige væsner, til hvem man kunne se op på med sjælens øje, når man så i retning af stjernen. Agrippa af Nettesheim vidste, at de væsner, som er forenet med hver enkelt stjerne, er væsner, som behersker stjernens eller planetens indre eksistens, de hersker også over planetens bevægelse i universet, hele den særlige stjernes aktivitet, og sådanne væsner benævnte han ”Stjernernes intelligens”.

Agrippa viste også, hvorledes modstandskræfter på samme tid arbejder fra stjernen, væsner som underminerede stjernens gode handlinger. De arbejder ud fra stjernen og ind i den, og disse væsner kaldte han ”Stjernens Dæmon.”

Okkulte forfattere fra Tyskland
Alkymister fra Tyskland
Personer fra Köln
Chau Say Tevoda

Chau Say Tevoda (Khmer: ប្រាសាទចៅសាយទេវតា) er et tempel ved Angkor, Cambodia. Det ligger en smule øst for Angkor Thom, over Sejrsvejen fra Thommanon (det er tidligere end det sidste og efter det første). Bygget i midten af det 12. århundrede er det et hindutemepel bygget i Angkor Wat-stil. pr. 2005 var det under restaurering af et kinesisk hold og adgang til templet var begrænset.

Hinduistiske templer
Angkor
Marina Aagaard

Marina Aagaard Salminen, er en dansk forfatter, foredragsholder, fitnessforsker, og Master i Fitness og Træning fra Syddansk Universitet. Siden 2012 motionsekspert for Danmarks Radio og webmagasinet DR Lev Nu. . I DR Sundhedsmagasinet, Løb, 2016. Igennem en årrække lektor/underviser, Aalborg Universitet idræt, 2007-2016. Fra 2011 gæsteunderviser på Tradium, 1½-årig fitness erhvervsuddannelse.  

Hun har skrevet 30 fagbøger om træning, motion og sundhed, udgivet i samarbejde med Hovedland og Forlaget aagaard, desuden JP klummeskribent (2020-) og forfatter til adskillige artikler til aviser og blade. Fra 2008-2011 har hun været personlig træner og skribent for magasinet Sund Nu. . Fra 2011- skribent og ekspert for magasinet I Form.  

Hun har udviklet koncepterne Fitness Excellence, kvalitetssikring af fitness- og wellnessydelser, Evidensbaseret Fitness Træning, målrettet fitnesstræning baseret på videnskabelig evidens, JuRoFit Fitness Sjipning og FlowMotion, styrke-, stabilitet- og smidighedstræning med flow.
For DGF GYMFIT – i form med et smil har hun udviklet konceptet Dance'n'Fun, en fusion af dans, gymnastik og fitness. For NGTF Gym X, har hun udviklet kursuskoncepter og materiale til Aerobic og Step.  

Marina Aagaard er tidligere international FIG sværhedsgradsdommer og DGF landstræner i Aerobic Gymnastik, 1995-2008, og har været leder af den 1-årige personlig træner, fitness og holdtræning, uddannelse på Trænerakademiet (tidl. Danmarks Trænerskole) fra 1995-2010. Siden 1985 har hun virket som foredragsholder indenfor kommunikation, coaching, træning og sundhed for virksomheder, idrætsorganisationer, uddannelsesinstitutioner, m.fl.

Referencer

Eksterne henvisninger 
 Marina Aagaard's hjemmeside

Faglitterære forfattere fra Danmark
Dansksprogede forfattere fra Danmark
Kaper (flertydig)

Kaper henviser til forskellige artikler:
 Kaper – kaperskib
 Kaperbrev af 1807 – kaperbrev udstedt i forbindelse med Kanonbådskrigen fra 1807-1812
 Kapervogn – hestetrukket køretøj til passagertransport
 personnavn, efternavn
 Johannes Kaper (1838-1905)
 Ernst Kaper (1874-1940)
 Kaptajn Kaper i Kattegat - dansk computerspil
Fitness

Ordet fitness kommer af engelsk: At være fit, egnet til overlevelse.

I dag benyttes ordet fitness internationalt om sundhed i bredeste forstand samt i Danmark og internationalt om 1) at være i allround god form, 2) at dyrke alsidig styrke- og konditionstræning, 3) at dyrke alsidig motionstræning i et fitnesscenter.

Fitnesscentre er træningssteder, med styrketræning, cardiotræning og holdtræning, hvor man dyrker fitness, dvs. motion med henblik på forbedret sundhed og velvære, forbedret præstation i hverdag og idræt og en flottere fysik.

Fitness, styrketræning, konditionstræning på såkaldte cardiomaskiner og holdtræning, er blevet voksne danskeres foretrukne motionsform sammen med løb, gang og svømning (Pilgaard, 2009).

Litteratur

 Politiken, Politikens Fitnessbog, Terje Nordberg, Mads Andreasen, Janne Risbjerg Nielsen, 2003.
 Kirkegaard, Kasper Lund, Fra muskelmasse til massebevægelse, Idrættens Analyseinstitut, 2007.
 Pilgaard, Maja, Sport og motion i danskernes hverdag, Idrættens Analyseinstitut, 2009.
 Aagaard, Marina, Fitness – bedre form på kortere tid, Hovedland Aagaard, 2006.
 Aagaard, Marina, Fitness og styrketræning, Hovedland Aagaard, 2008.

Sundhed
Sport
Anatole France

Anatole France (eg. Jacques Anatole François Thibault) (født 16. april 1844 i Paris, død 12. oktober 1924 i Saint-Cyr-sur-Loire ved Tours) var en fransk forfatter.
Han blev tildelt nobelprisen i litteratur i 1921.

Eksterne henvisninger 

Romanforfattere fra Frankrig
Nobelprismodtagere i litteratur
Nobelprismodtagere fra Frankrig
Litteraturkritikere fra Frankrig
Digtere fra Frankrig
Dramatikere fra Frankrig
Biografiforfattere fra Frankrig
Franskmænd i 1800-tallet
Franskmænd i 1900-tallet
Superintendent Chalmers

Superintendent Chalmers er en figur i tv-serien The Simpsons. Chalmers er Seymour Skinners overordede og kommer altid til inspektion på Springfield Elementary på uheldige tidspunkter.

Eksterne henvisninger 

Figurer i The Simpsons
Lewis (The Simpsons)

Lewis er en figur i tv-serien The Simpsons. Han er en mørkhudet dreng i Bart Simpsons klasse i Springfield Elementary.

Eksterne henvisninger 

Figurer i The Simpsons
Søby (Guldborgsund Kommune)

Søby er en bebyggelse mellem Kettinge og Nysted på det sydøstlige Lolland. Bebyggelsen ligger i Guldborgsund Kommune og tilhører Region Sjælland.

Navnet henviser til den nærved liggende sø, der dog er næsten udtørret i dag. Bebyggelsen ligger langs den tidligere landevej mellem Nysted og Kettinge som en typisk vejsidebebyggelse. Den består næsten udelukkende af mindre huse opført i 1900-tallet.

Administrativt/kirkeligt tilhørsforhold

Tidligere 
 Musse Herred, Ålholm Len, Ålholm Amt, Maribo Amt, Storstrøms Amt, Kettinge-Bregninge sognekommune, Nysted Kommune
 Fyens Stift

Nuværende 
 Region Sjælland, Guldborgsund Kommune
 Lolland-Falsters Stift, Lolland Østre Provsti, Kettinge Bregninge pastorat, Kettinge Sogn

Andre forhold 
Det sammenvoksede byområde fra Frejlev og Nørre Frejlev i øst over Kettinge til henholdsvis Rågelunde og Søby er i udstrækning et af Lollands største landsbyområder. Det er opstået i løbet af 1900-talllet.

Eksterne henvisninger 

 Trap Danmark (1955)
 Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Bharatpur (distrikt)

Bharatpur er et distrikt i staten Rajasthan i det nordlige Indien. Byen Bharatpur er distriktets hovedby.

Bharatpur-distriktet har et areal på 5.066 km² og en befolkning på 2.098.323. Distriktet ligger i det østlige Rajasthan og har grænser til Rewari- og Gurgaon-distrikterne mod nord, Mathura- og Agra-distrikterne i staten Uttar Pradesh mod øst, Dholpur-distriktet mod syd, Karauli mod sydvest, samt Dausa og Alwar mod vest.

Distrikter i Rajasthan
Schönberg (Niederbayern)

Schönberg er en købstad i Landkreis Freyung-Grafenau i Regierungsbezirk Niederbayern i den tyske delstat Bayern. Den er administrationsby i Verwaltungsgemeinschaft Schönberg.

Geografi 
Schönberg ligger i Region Donau-Wald i Bayerischer Wald, og ligger med en smuk udsigt på en højderyg i 564 meters højde. Der er 38 km til Passau, til Tittling er der 15 km, til Grafenau 8 km, til Freyung 25 km, til Regen ligeledes 25 km, og til Deggendorf 33 km.

Nabokommuner 
 Innernzell
 Eppenschlag
 Spiegelau
 Grafenau
 Saldenburg

Inddeling 
Der er ud over Schönberg, følgende landsbyer og bebyggelser: Eberhardsreuth, Frohnreuth, Großmisselberg, Gumpenreit, Haibach, Hartmannsreit, Kirchberg, Klebstein, Mitternach, Rammelsberg, Seifertsreuth, Kasberg, Almosenreuth, Artmannsreuth, Gerlesreuth, Grubmühle, Hof, Kleinmisselberg, Lueg, Ochsenberg, Pittrichsberg, Pummerhof, Raben, Rötz, Schabenberg, Stadl, Weberreuth, Habernberg, Oedhof, Schreinerhof, Stadlmühle, Zehrerhof, Lettlmühle, Zehrermühle, Haibachmühle, Lederhof, Maukenreuth, Oedhäuser, Panhof og Saunstein.

Eksterne henvisninger 

 Schönberg (Niederbayern) – Officiel hjemmeside
Air Koryo

Air Koryo er Nordkoreas statsejede nationale luftfartsselskab, som har hovedsæde i Pyongyang og benytter Sunan International Airport som hub.

Selskabet ejer 19 passagerfly, 4 fragtfly, 3 VIP-fly og 2 tekniske fly. Selskabet betjener en række indenrigs- og udenrigsdestinationer, bl.a. til Rusland og Kina.

Piloterne har typisk aftjent værnepligt som jagerpiloter i det nordkoreanske luftvåben, før de er kommet til selskabet og er derfor generelt meget erfarne og veluddannede. Mange af dem har endda været i Kina eller Sovjetunionen under deres uddannelse/træning.

Flyveforbud i EU 
I marts 2006 blev Air Koryo på grund af bekymringer med selskabets håndtering af sikkerhed og vedligeholdelse placeret på EUs sorte liste over fly der ikke har tilladelse til at flyve i europæisk luftrum. Europa-Kommissionen fandt det bevist at der var fundet alvorlige sikkerhedsmangler på selskabets fly under sikkerhedsinspektioner af flyet i tyske og franske lufthavne. Air Koryo var ikke i stand til, over flere omgange, at rette op på fejlene under efterfølgende sikkerhedsinspektioner. Luftfartselskabets formåede ikke at svare på en anmodning fra det franske luftfartsvæsen vedrørende selskabets sikkerheds- og vedligeholdelsesprocedurer. Selskabet fremlagde efterfølgende en plan for at rette op på de problemer myndighederne havde fundet, men myndighederne anså denne plan for at være særdeles utilstrækkelig. Europakommisionen fandt også at de nordkoreanske myndigheder ikke foretog tilstrækkeligt tilsyn over Air Koryo, noget de ellers havde forpligtet sig til ved Chicago-konventionen. På baggrund af disse omstændigheder, bestemte kommissionen, at Air Koryo ikke levede op til EU's sikkerhedskrav.

I marts 2010, fik Air Koryo igen lov at flyve i europæisk luftrum med selskabets to Tupolev Tu-204, som var udstyret med det nødvendige udstyr til at overholde de internationale sikkerhedsstandarder. Alle andre Air Koryo fly har stadig landings- og flyveforbud i EU.

Ulykker 
Selskabet har på trods af selskabets efterhånden aldrende sovjetiske flyflåde kun oplevet et decideret enkelt flystyrt da et Iljusjin 62M den 1. juli 1983 styrtede ned i Guinea. Alle 23 ombordværende omkom.

Flåde 

Den 17. oktober 2016 ejede Air Koryo 20 Fly med en gennemsnitsalder på 16,3 år:

Referencer

Eksterne henvisninger 

 Air Koryo's officielle hjemmeside 

Flyselskaber fra Nordkorea
Pyongyang
Bhilwara (distrikt)

Bhilwara er et distrikt i staten Rajasthan i det nordlige Indien. Byen Bhilwara er distriktets hovedby.

Bhilwara-distriktet har et areal på 10.455 km² og en befolkning på 2.009.516. Distriktet ligger i det sydlige Rajasthan og har grænser til Ajmer mod nord, Bundi mod øst, Chittorgarh mod syd, samt Rajsamand mod vest.

Distrikter i Rajasthan
Thurmansbang

Thurmansbang er en kommune i Landkreis Freyung-Grafenau i Regierungsbezirk Niederbayern i den tyske delstat Bayern. Den er administrationsby i Verwaltungsgemeinschaft Thurmansbang.

Geografi 
Kommunen ligger i Region Donau-Wald i den sydlige del af Bayerischer Wald, i landskabet Dreiburgenland. Thurmansbang ligger omkring 30 km nord for Passau, 18 km sydvest for Grafenau og 22 km nordøst for Vilshofen an der Donau.

Nabokommuner 
 Tittling (Landkreis Passau)
 Fürstenstein (Landkreis Passau)
 Eging am See (Landkreis Passau)
 Zenting
 Saldenburg

Inddeling 
Der er ud over Thurmansbang følgende landsbyer og bebyggelser: Altfaltern, Anschlag, Ebenreuth, Edlau, Eggenreuth, Eizersdorf, Erlau, Gingharting, Gschwendt, Haidreuth, Haundorf, Köhlberg, Kneisting, Kritzenberg, Lindau, Lindberg, Loderhof, Loh, Mühlberg, Oisching, Rabenstein, Rettenbach, Roitham, Schadham, Scharten, Schlinding, Solla, Stieglreuth, Stockwiesreuth, Thannberg, Traxenberg og Wiesen.
Lise Togeby

Lise Togeby (6. juni 1942 – 15. oktober 2008) var en dansk professor i politisk sociologi, der bl.a. var formand for Magtudredningen. Lise Togeby var gift med Jørgen K. Bukdahl, med hvem hun fik sønnen, digteren og litteraturanmelderen Lars Bukdahl samt datteren, politologen Dorte Bukdahl.

Karriere 
Togeby blev cand.scient.pol. i 1966 og blev samme år amanuensis ved Institut for Statskundskab, Aarhus Universitet. To år senere blev hun lektor. Hun var 1977-1980 prodekan ved universitetets samfundsvidenskabelige fakultet. I 1982 var hun gæstestipendiat ved University of California, Berkeley. I 1987 blev hun redaktør af tidsskriftet Politica, hvilket hun var frem til 2001. I 1988 blev hun docent, i 1994 dr.scient.pol. og i 1995 professor i politisk sociologi. Togeby var desuden gæsteprofessor ved Uppsala Universitet 1997-1999. I samme periode var hun, sammen med Erik Albæk, redaktør for det nordiske politologiske tidsskrift Scandinavian Political Studies. 

Hun sad desuden i Det Faglige landsudvalg for Samfundsvidenskaberne 1978-1980, var medlem af Statens Samfundsvidenskabelige Forskningsråd, 1991-1996 og bestyrelsesmedlem i samme fra 1994. Fra 2006-2007 var hun medlem af Udvalget vedrørende videnskabelig uredelighed.

I 1997 blev Lise Togeby udpeget til at være formand for Magtudredningen, der var blevet vedtaget af Folketinget i 1994. Forskningsprojektet afsluttedes i 2004. Togebys bidrag var Den danske elite (sammen med Peter Münk Christiansen og Birgit Møller, 2001), Grønlændere i Danmark. En overset minoritet (2002), Fra fremmedarbejdere til etniske minoriteter (2003) samt Man har et standpunkt ... om stabilitet og forandring i befolkningens holdninger (2004). Sammen med Jørgen Goul Andersen og Peter Munk Christiansen stod hun desuden for publikationen Magt og demokrati i Danmark. Hovedresultater fra Magtudredningen, der udkom 2003.

Netop indvandrernes politiske deltagelse samt danskernes holdning til indvandrere og flygtninge var et af hendes specialer, men hun forskede bl.a. også i kvinders politiske deltagelse samt borgernes deltagelse i græsrodsarbejde.

Henvisninger

Eksterne henvisninger 
 KVINFOs ekspertdatabase om Lise Togeby
 Lise Togebys CV på Magtudredningens hjemmeside 
 

Sociologer fra Danmark
Ansatte ved Aarhus Universitet
Politologer fra Danmark
Personer i Kraks Blå Bog (afdøde)
Faglitterære forfattere fra Danmark
Dansksprogede forfattere fra Danmark
Alabamas flag

Alabamas flag er hvidt med et rødt andreaskors. Flaget blev indført 16. februar 1895. Flagets størrelsesforhold blev ikke officielt fastsat, men andreaskorset skulle være mindst seks tommer bredt. Tanken var at indføre et flag, der både i form og indhold mindede om Konføderationens faner, deraf andreaskorset og praksissen med at gøre flaget kvadratisk. I nyere tid er den rektangulære form mest udbredt.

Eksterne henvisninger 
State Flag of Alabama  fra Alabama Department of Archives & History

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Alabama
Alaskas flag

Alaskas flag blev indført 2. maj 1927 da Alaska var et territorium. Alaska blev først i 1959 USA's 49. delstat

Flaget blev til gennem en konkurrence for skoleelever, der indsendte forslag. Der kom 142 forslag ind, og den 13-årige, halvt svenske Benny Benson vandt med et blåt flag med otte stjerner på. Benson forklarede den blå farve i flaget med at blå står for himmelen og for blomsten forglemmigej. Syv af stjernerne udgør Karlsvognen, mens den ottende og største er Polarstjernen. Dette forklarede Benson med at Karlsvognen symboliserer styrke, mens Polarstjernen repræsenterer Alaskas fremtid.

Polarstjernen som symbol genfindes i to andre nordlige delstaters flag: Minnesotas og Maines.

Eksterne henvisninger 
 Eight Stars of Gold. The Story of Alaska’s Flag af India M. Spartz, Alaska State Museums, udstillingskatalog

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Flag
Arizonas flag

Arizonas flag er vandret delt i to: øvre del består af tretten stråler i rødt og gult, conquistadorernes farver gennem de spanske flagfarver. Farverne symboliserer, at Arizona oprindeligt tilhørte Spaniens besiddelser i den nye verden. De tretten stråler symboliserer de oprindelige tretten amerikanske kolonier, samtidig med at det symboliserer Arizonas fabelagtige solnedgang i ørkenen. Den nedre halvdel af flaget har samme blåfarve som USA's flag. I midten af flaget er der placeret en kobber-farvet stjerne, der symboliserer Arizonas rige kobberforekomster og mineindustrien. 

Arizonas flag blev taget i brug 17. februar 1917, fem år efter at Arizona blev en amerikansk delstat. Det er designet af oberst Charles W. Harris i 1911, da et skyttehold fra Arizona skulle deltage i et stævne i Ohio.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Eksterne henvisninger 
 The Arizona State Flag  fra Arizona Capitol Museum

USA's delstatsflag
Arizona
Arkansas' flag

Arkansas' flag består af en rød dug, hvorpå der er placeret en blå og hvid rhombe dekoreret med stjerner og delstatens navn.

Farverne er USA's flagfarver. Rhomben, eller diamantformen, skal symbolisere at Arkansas var den eneste delstat, hvor der blev udvundet diamanter. Der er 25 stjerner i den blå ramme, og det skal symbolisere, at Arkansas var delstat nummer 25 optaget i unionen. To af stjernerne i det midterste felt repræsenterer delstaterne Arkansas og Michigan, to søsterstater som blev optaget i unionen samtidig. 

Den første version af Arkansas' flag blev indført i 1913, dengang med tre stjerner i det midterste hvide felt. Antallet af stjerner blev i 1923 øget til fire, idet den fjerde stjerne repræsenterer Amerikas Konfødererede Stater. I 1924 fandt stjernerne den placering, de endnu står i.

Flaget er tegnet af Willie Hocker og blev udvalgt blandt 65 forskellige forslag.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Arkansas
Californiens flag

Californiens flag består af en hvid flagdug med en rød stribe nederst. I flagdugens hvide del er der placeret en bjørn gående på en grøn bund, og i hjørnet øverst ved stangen findes en rød stjerne. Under bjørnen er flagdugen påført indskriften "California Republic". Flagets størrelsesforhold 2:3.

Oprindelsen til Californiens flag ligger i det såkaldte Bjørneflagoprør mod Mexico, som i juni-juli 1846 erklærede Californien som en selvstændig republik under eget flag. Oprørsrepublikken hejste eget flag 14. juni 1846, og dette blev benyttet indtil 9. juli, hvor USA's tropper overtog kontrollen med Californien. Flaget, der blev hejst i hovedstaden Sonoma 14. juni 1846 blev malet af William L. Todd. Bjørnen kom til efter forslag af Henry L. Ford, og skal repræsentere grizzlybjørnen. Originalen gik tabt under den store bybrand i San Francisco i 1906, og det var en modificeret tegning, der blev gjort til delstatens officielle flag 3. februar 1911. Også efter at flaget blev officielt vedtaget varierede udførelsen af flaget. I 1953 blev der derfor nedfældet nærmere specifikationer om flagets detaljer.

Eksterne henvisninger 
 Flags Over California: A history and guide  fra State of California, Military Department

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970 

USA's delstatsflag
Flag